13.3.2007 Euroopa Liidu Teataja L 73/9 KOMISJONI MÄÄRUS (EÜ) nr 245/2007, 8. märts 2007, millega muudetakse ja kohandatakse Euroopa Parlamendi ja nõukogu määruse (EÜ) nr 998/2003 II lisa Bulgaaria, Rumeenia ja Malaisia suhtes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Bulgaaria ja Rumeenia ühinemislepingut, eriti selle artikli 4 lõiget 3, võttes arvesse Bulgaaria ja Rumeenia ühinemisakti, eriti selle artiklit 56, võttes arvesse Euroopa Parlamendi ja nõukogu 26. mai 2003. aasta määrust (EÜ) nr 998/2003, mis käsitleb lemmikloomade mittekaubandusliku liikumise suhtes kohaldatavaid loomatervis- hoiunõudeid ja millega muudetakse nõukogu direktiivi 92/65] EMÜ, (!) eriti selle artikleid 10 ja 19, ning arvestades järgmist: (1) Määruses (EÜ) nr 998/2003 on sätestatud lemmikloomade mittekaubandusliku liikumise suhtes kohaldatavad looma- tervishoiunõuded ja niisuguse liikumise kontrolli suhtes rakendatavad eeskirjad. (2) Määruses (EÜ) nr 998/2003 on sätestatud, et nende kolmandate riikide loetelu, millest võib lubada lemmikloo- made liikumist ühendusse tingimusel, et on täidetud teatavad nõuded, esitatakse kõnealuse määruse II lisa C osas. (3) Määruse (EÜ) nr 998/2003 II lisa C osas esitatud loetelu hõlmab kolmandaid riike ja territooriume, mis on marutaudivabad, ning kolmandaid riike ja territooriume, mille puhul ei käsitata sealt väljapoole liikumist marutaudi ühendusse levimise ohu suhtes ohtlikumana kui samalaadse liikumise puhul liikmesriikide vahel. (4) Malaisia pädevate asutuste esitatud teabest selgub, et marutaudi levimise oht ühendusse kõnealusest riigist pärit lemmikloomade liikumise tõttu ei ole suurem kui sama- laadse liikumise puhul liikmesriikide vahel või kolmanda- test riikidest, mis on juba loetletud määruses (EÜ) nr 998/ 2003. Seepärast tuleks Malaisia lisada määruse (EÜ) nr 998/ 2003 II lisa C osas esitatud loetellu. (5) Kuna Bulgaaria ja Rumeenia on alates 1. jaanuarist 2007 liikmesriigid, on vaja ühenduse õigusaktide selguse huvides kõrvaldada viited kõnealustele riikidele määruse (EÜ) nr 998/2003 II lisa C osast alates nende ühinemise kuupäevast. (6) Seetõttu tuleks määrust (EÜ) nr 998/2003 vastavalt muuta. (7) Käesolevas määruses sätestatud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 998/2003 II lisa C osa muudetakse järgmiselt: 1) jäetakse välja järgmised kanded: “BG — Bulgaaria RO — Rumeenia”; 2) lisatakse järgmine kanne: “MY — Malaisia”. Artikkel 2 Käesolev määrus jõustub kolmandal päeval pärast selle avalda- mist Euroopa Liidu Teatajas. Artikli 1 lõiget 1 kohaldatakse alates 1. jaanuarist 2007. Käesolev määrus on tervikuna siduv ja vahetult kohaldatav kõikides liikmesriikides. Brüssel, 8. märts 2007 (!)) ELTL 146, 13.6.2003, lk 1. Määrust on viimati muudetud komisjoni määrusega (EÜ) nr 1467/2006 (ELT L 274, 5.10.2006, lk 3). Komisjoni nimel komisjoni liige Markos KYPRIANOU